স্বপ্ন দেখা সহজ হলেও তাকে বাস্তবায়িত করা যে কতটা কঠিন তা সকলেই জানেন। কিন্তু অরিজিতের ক্ষেত্রে একেবারে অন্যরকম একটা বিষয় ঘটেছিল। একদিকে যেমন তাঁকে আকৃষ্ট করেছিল আমাদের প্রাচীন পূরাণ এবং বিভিন্ন ধর্মগ্রন্হ, আর একদিকে সমানতালে বিজ্ঞান নিয়ে পড়াশুনো চালিয়ে যাচ্ছিল সে। আমাদের ঐতিহ্য এবং সংস্কৃতির পিছনেও যে আসলে লুকিয়ে রয়েছে সেই বিজ্ঞান, কল্পনার সঙ্গে বিজ্ঞানের মিশেল ঘটানো যে সম্ভব -সকলের সামনে তা তুলে ধরাই ছিল অরিজিতের লক্ষ্য।